માનવ લોહીની જરૂરીયાત વિષે સામાન્ય માણસમાં વર્ષોથી સમજ કેળવાઈ છે. અને લોહીના મહત્વ વિશે ખૂબ જ સારી સભાનતા લોકોમાં છે. મહેસાણા શહેરમાં વર્ષોથી લોહીની જરૂરીયાત ને પહોંચી વળવા સેવાભાવી લોકો વ્યક્તિગત રીતે કાર્ય કરતા હતા અને મહેસાણા શહેરમાં એક બ્લડબેંક હોય એવી લાગણી વર્ષો સુધી લોકોમાં ઘુટાતી રહી. પરંતુ આવી સંસ્થાના મહત્વની સાથે સાથે સંસ્થાની જવાબદારી અને કાર્યની ગંભીરતાનો વિચાર કરી કોઈ સેવાભાવી સંસ્થા આ ભગીરથ કાર્ય કરવાનું બીડુ ઝડપી શકી નહોતી. તેવા સંજોગોમાં યુવાનોની આ સંસ્થા મહેસાણા જુનીયર ચેમ્બર (મહેસાણા જેસીઝ) ના ચેરીટેબલ ટ્રસ્ટે આ પડકાર રૂપ કાર્ય શરૂ કરવાનું નક્કી કર્યું. અને સને ૧૯૮૪ માં જેસીઝ ની મહત્વની જેસી-આસ્થા “Service to Humanity is the best work of Life” ને સાર્થક કરતી વોલન્ટરી બ્લડબેંક ની નાના પાયે શરૂઆત કરી વર્ષ ૧૯૮૪ થી ૨૦૦૯ દરમ્યાન સંસ્થાના સમર્પણ ને વરેલા એવા ચેરમેનશ્રીઓ, ટ્રસ્ટીઓ, પ્રમુખશ્રીઓ તેમજ સંસ્થાના અન્ય કટીબદ્ધ સભ્યશ્રીઓના સમર્પણ ના પરીણામ સ્વરૂપ આ સંસ્થા ખૂબ જ ફુલી-ફાલી અને અનેક નામી-અનામી દાનવીરોની સાથે શહેરની માતબર અને અગ્રગણ્ય સહકારી બેંક “ધી સર્વોદય કોમર્શીયલ કો. ઓ. બેંક લી” એ પોતાનું નામ આપી હુંફ આપી.